VS001700
Datum: 2002-01-12T01:00:00.000+01:00
datum_sodbe_i_stopnje: 2004-10-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: izredno hudi primeri
odskodnina: 271.240,19 EUR
opombe: II Ips 819/2005 Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Gostinec.

## Škodni dogodek

Prometna nesreča.

## Poškodba

Izpah vratne hrbtenice med C V in C Vi, diskus kila C V do VI, udarec v hrbtenjačo, krvavitev v predelu vratne hrbtenice in posledično parapaleza, paraplegija, nevrogena okvara sečnega mehurja in inkontinenca urina.

## Telesne bolečine

33.383,40 EUR Tožnik je ves čas zdravljenja trpel bolečine hude intenzitete kumulativno 15 dni. Bolečine srednje intenzitete so se pojavile, ko je pričel z intenzivno fizikalno terapijo in so trajale vse do konca hospitalizacije. Bolečine lažje stopnje so bile do zaključka zdravljenja neprestano prisotne, kasneje pa so postale občasne in se pojavljajo še danes.

#### Hospitalizacija

Skupaj 1 leto - KC Ljubljana, Splošna bolnica, Inštitut za rehabilitacijo, 3x operativni poseg, prebolel je dvostransko pljučnico in bil zato ekstubiran in dalj časa na kisiku, narejena mu je bila traheostoma in uvedena trahealna kanila.

#### Ambulantno zdravljenje

Na ambulantnem pregledu sta bili 21.10.2003 klinični sliki tetraplegije in razvoj spastičnosti potrjeni kot nespremenjeni.

#### Rehabilitacija

Nadaljnje 4 mesece po odpustu, je bil ponovno hospitaliziran zaradi ponovne rehabilitacije. V domačo oskrbo je bil dokončno odpuščen 24.5.2003.

#### Nevšečnosti med zdravljenjem

Dolgotrajno nošenje vratne opornice, zaradi katere se mu je posledično razvil dekubitus na glavi in kasneje v sakralni regiji, dolgotrajno jemanje analgetikov, 27x RTG pregled, uporaba urinskega katetra,

## Strah

16.691,70 EUR Tožnik je ob nesreči utrpel zelo hud in intenziven strah, le-ta pa se je kasneje le še stopnjeval. Če je tožnik morda v začetku še verjel in imel upanje v izboljšanje, se je to v času do konca zdravljenja v celoti razblinilo.

## Zmanjšanje življenjske aktivnosti

208.646,30 EUR Postal je 100% invalid in spastik, ima vse znake tetraplegije z motoričnim nivojem C VI in stalne težave z dihanjem, zaradi katerih se ne more normalno pogovarjati, vezan je na invalidski voziček (ki ga ne more sam uporabljati), trajno mora uporabljati urinski kateter in vsaki drugi dan svečke za odvajanje blata, potrebuje tujo pomoč pri vsakodnevni negi. Uživati ne more niti družinskega niti zakonskega življenja, ne more delati, niti pisati. Praktično vegetira in je v celoti odvisen od dobre volje in pomoči bližnjih svojcev. Je poročen, oče dveh otrok.

## Skaženost

12.518,77 EUR V posledici nesreče je postal spastik, za kar je značilno omejeno ter okorno gibanje rok, povezano s pačenjem obraznih mišic. Že dejstvo vezanosti na invalidski voziček vzbuja pri ljudeh zanimanje in pomirjevanje. Če je to povezano še s spazmom, pa je toliko bolj prisotno.

---

ZOR člen 200, 203